**SIR GAERFYRDDIN**

**CYNLLUN DATBLYGU LLEOL DIWYGIEDIG (2018-2033)**

**ARCHWILIAD**

**AGENDA**

**Sesiwn Gwrandawiad 4 Dydd Mawrth 22 Hydref 2024 10:00 – 17:00**

**Gwrandawiad Rhithiol**

**Mater 4:** **Pobl a Lleoedd Ffyniannus – Cyflogaeth, yr Economi Ymwelwyr a Seilwaith**

*Y Mater - A yw'r strategaeth economaidd yn gydlynol ac yn seiliedig ar broses baratoi glir a chadarn? A fydd yn mynd i'r afael â'r Materion a'r Amcanion Strategol yn effeithiol ac yn effeithlon? A yw'r polisïau'n realistig ac yn briodol yng ngoleuni dewisiadau amgen perthnasol ac a ydynt yn seiliedig ar dystiolaeth gadarn a chredadwy?*

*Cyflogaeth*

1. A yw'r Adroddiad Tai a Thwf Economaidd yn seiliedig ar dystiolaeth gadarn a chredadwy? A yw'r canfyddiadau'n ddigonol i lywio strategaeth economaidd y Cynllun?

2. Beth yw'r prif ysgogwyr ar gyfer newid ym marchnad gyflogaeth Sir Gaerfyrddin? Sut mae'r Cynllun wedi mynd i'r afael â'r ystyriaethau hyn?

3. Faint o swyddi newydd yr amcangyfrifir eu bod yn cael eu creu o ganlyniad i strategaeth economaidd y Cynllun? Ym mha sectorau?

4. Beth yw'r berthynas gyflogaeth drawsffiniol? Pa gyfran o'r swyddi presennol yn Sir Gaerfyrddin lle mae gweithwyr o'r tu allan i'r Sir wedi'u penodi ar eu cyfer?

5. Faint o drigolion Sir Gaerfyrddin sy'n teithio i'r gwaith y tu allan i'r Sir? Sut y mae'r symudiad hwn wedi cael ei ystyried yn ei ragolygon cyflogaeth?

6. A yw'r safleoedd a ddyrennir o dan Bolisi SP6 yn seiliedig ar dystiolaeth gadarn a chredadwy? A ddylent fod yn destun polisïau penodol sy'n darparu fframwaith clir ar gyfer datblygu?

7. A yw lefel y ddarpariaeth tir cyflogaeth a nodwyd ym Mholisi SP7 yn briodol?

* 1. Sut mae'r ffigur cyffredinol o 71.21 hectar wedi'i lunio? A yw lefel y ddarpariaeth tir cyflogaeth yn cael ei chyfiawnhau a'i chefnogi'n llawn gan dystiolaeth gadarn a chredadwy?
  2. A yw Polisi EME 3 yn gwahaniaethu'n glir rhwng safleoedd dynodedig ac ymrwymedig? A yw'r safleoedd yn realistig ac yn economaidd hyfyw? A ydynt yn rhydd o gyfyngiadau sylweddol ac a oes modd eu cyflawni dros gyfnod y Cynllun?
  3. A yw hierarchaeth safleoedd cyflogaeth yn briodol ac yn gyson â gofynion y polisi cynllunio cenedlaethol?
  4. Beth yw strategaeth y Cynllun ar gyfer dosbarthiad y tir cyflogaeth? A yw'n ystyried gofynion Cymru'r Dyfodol - Y Cynllun Cenedlaethol a mentrau adfywio eraill?
  5. A fwriedir i'r holl safleoedd a ddyrennir ym Mholisïau SP7 ac EME3 gael eu datblygu at ddibenion B1, B2 a B8 yn unig? Os na, a ddylid diwygio'r polisïau i wneud yn glir y defnydd(iau) arfaethedig/posibl eraill?
  6. A ddylid cynnwys manylion y dyraniadau cyflogaeth anstrategol yn y Cynllun?

8. A yw Polisi EME1 yn darparu fframwaith priodol ar gyfer diogelu safleoedd cyflogaeth?

9. Beth yw pwrpas Polisi EME2? A yw'n berthnasol i ddatblygiadau mewn ardaloedd gwledig a threfol?

10. A yw'r dull a ddefnyddir ym Mholisi EME4 o ran datblygu cyflogaeth ar safleoedd na ddyrennir o fewn terfynau datblygu a'r tu allan iddynt, wedi'i fynegi'n glir, yn ddigon hyblyg i ymateb i amgylchiadau sy'n newid, ac yn gyson â pholisi cynllunio cenedlaethol?

*Yr Economi Ymwelwyr a Datblygiad sy'n Gysylltiedig â Marchogaeth*

1. Sut y bydd y Cynllun yn cynnal ac yn gwella cynnig twristiaeth, diwylliant a hamdden y Sir?
2. A fydd Polisi VE1 yn darparu mecanwaith priodol ar gyfer rheoli atyniadau a chyfleusterau newydd i ymwelwyr yn y Sir? A yw gofynion y polisi'n cael eu mynegi'n glir?
3. A yw Polisïau VE2, VE3 a VE4 yn darparu fframwaith priodol ar gyfer rheoli llety ymwelwyr yn y Sir?
4. A ddylid dynodi'r *Gateway Resort* a Chlwb Golff y Garnant yn gyfleusterau twristiaeth?
5. A yw Polisi RD5 yn darparu fframwaith priodol o ran asesu cynigion ar gyfer cyfleusterau marchogaeth newydd?

*Seilwaith*

1. A yw gofynion Polisi INF3 ar gyfer darparu Band Eang yn briodol ac yn gyson â'r polisi cynllunio cenedlaethol?